CELEX: 62008CN0479
Language: da
Date: 2008-11-06 00:00:00
Title: Sag C-479/08: Anmodning om præjudiciel afgørelse indgivet af Tribunale Amministrativo Regionale per la Sicilia (Italien) den 6. november 2008 — Dow Italia Divisione Commerciale srl mod Ministero Ambiente e Tutela del Territorio e del Mare m.fl.

24.1.2009   
            
            
               DA
            
            
               Den Europæiske Unions Tidende
            
            
               C 19/15
            
         Anmodning om præjudiciel afgørelse indgivet af Tribunale Amministrativo Regionale per la Sicilia (Italien) den 6. november 2008 — Dow Italia Divisione Commerciale srl mod Ministero Ambiente e Tutela del Territorio e del Mare m.fl.
   (Sag C-479/08)
   (2009/C 19/25)
   Processprog: italiensk
   Den forelæggende ret
   Tribunale Amministrativo Regionale per la Sicilia
   Parter i hovedsagen
   
      Sagsøger: Dow Italia Divisione Commerciale srl
   
      Sagsøgt: Ministero Ambiente e Tutela del Territorio e del Mare m.fl.
   Præjudicielle spørgsmål
   
               1)
            
            
               Er princippet om, at »forureneren betaler« til hinder for en national lovgivning, og navnlig artikel 2050 i codice civile, hvorefter en offentlig myndighed kan pålægge et antal erhvervsvirksomheder, der opererer på en forurenet grund, at rense denne, uden først at fastlægge det individuelle ansvar for forureningen, eller hvorefter de på grund af deres ejerskab af produktionsmidler anses for at være objektivt ansvarlige for de skader de forårsager miljøet, eller hvorefter de pålægges at genoprette miljøet omkring den omfattende forurening, selv om der ikke er påvist nogen årsagsforbindelse til forureningen, og selv om foranstaltningerne er uforholdsmæssige?
            
         
               2)
            
            
               Kan myndigheden i henhold til princippet om, at »forureneren betaler«, pålægge de personer, som opererer inden for det forurenede område, de omkostninger, der er forbundet med gennemførelsen af sikkerhedsforanstaltninger, rensning og miljømæssig genoprettelse, uden at det først er blevet konstateret, at der er årsagsforbindelse mellem deres virksomhed og den påviste forurening?
            
         
               3)
            
            
               Kan personer, som opererer inden for det forurenede område, i henhold til princippet om, at »forureneren betaler« og proportionalitetsprincippet, pålægges at vedtage foranstaltninger, der ikke har nogen forbindelse til deres respektive adfærd, og som er uforholdsmæssige henset til virksomhedernes adfærd?
            
         
               4)
            
            
               Kan personer — i henhold til princippet om, at »forureneren betaler« og proportionalitetsprincippet — som ikke har bidraget til udledningen af forurenende stoffer i miljøet, pålægges at gennemføre sikkerhedsforanstaltninger og foranstaltninger til rensning og miljømæssig genoprettelse, såfremt dette indebærer afholdelse af omkostninger og gennemførelse af foranstaltninger, som — hvis de ikke er identiske med — svarer til de foranstaltninger, der pålægges personer, som derimod reelt har bidraget til udledningen af forurenende stoffer i miljøet?
            
         
               5)
            
            
               Kan myndigheden ved en anvendelse af princippet om, at »forureneren betaler« og proportionalitetsprincippet vedtage foranstaltninger, uden at der foretages en undersøgelse af, hvorvidt den valgte foranstaltning er forholdsmæssig i forhold til den indsats, der kræves af den enkelte, og dermed foreskrive foranstaltninger, der er mere vidtgående end, hvad der er nødvendigt med henblik på at nå det forfulgte mål?